  Майя Бывальцева Удмуртилэн Кун Кенешысьтыз депутатъёслэн корпуссы вуоно арын быръёнъёс бере 30 процентлы выльдӥськыны быгатоз. Сыӵе чакланъёссэ 20-тӥ толсуре журналистъёслы вераз улосвыл парламентлэн тӧроез Владимир Невоструев. «Мон вералляй ни, асьмелэн муниципал кылдытэтъёсын 30–40 процентлы воштӥськиз. Кышкатэк верало, Кун Кенеш но ог 30 процентлы выльдӥськоз. Арна», — вераз улосвыл парламентлэн тӧроез. Тодэ вайытом, Удмуртиысь Кун Кенеше депутатъёсты быръёнъёс 2017-тӥ арын 10-тӥ куарусёнэ ортчозы. Соослэн лыдзы, таиныз ӧтчамен ӵошатыса, 90-ысен60-озь кулэсмоз — сыӵе пумкылъян кутэмын вал парламентлэн 29-тӥ шуркынмонэ ортчем сессияз. Тегъёс: Политика Ижкар ВладимирНевоструев Удмуртия КунКенеш депутатъёс  